Το όνομα αυτού «Άρχων» (Archon): η εμφάνισή του παραπέμπει σε εξελιγμένο stealth μαχητικό (κάτι ανάμεσα στο F-22 και στο F-35), ακόμα και αν πρόκειται για ένα μικρού μεγέθους μονοθέσιο ελικοφόρο αεροπλάνο, ωστόσο αυτό που το κάνει πραγματικά να ξεχωρίζει είναι ότι είναι φτιαγμένο από πλήρως ελληνικά χέρια.

Όπως γράφει στην ιστοσελίδα aerosports.gr ο Γιώργος Ηλιόπουλος, δημιουργός του, «όταν ήμουν παιδί, όπως πολλοί άλλοι, εκτιμούσα τα “Freedom Fighters”- τα θρυλικά αεροσκάφη του Δευτέρου Παγκοσμίου Πολέμου- και ονειρευόμουν να πετάξω με ένα από αυτά. Η αγάπη μου και ο ενθουσιασμός μου για αυτά τα αεροσκάφη με οδήγησε στο να σχεδιάσω και να φτιάξω τον “Λυγκηστή” (1987-1994). Από τις αρχές της δεκαετίας του 1980, ήμουν ενεργός στον χώρο της Ultralight και αθλητικής αεροπορίας, με αμέτρητες ώρες άμεσης εμπειρίας πάνω στον σχεδιασμό, την κατασκευή, την επισκευή, τη δοκιμή και την εκπαίδευση, και χρησιμοποίησα όλες τις δεξιότητες του αεροπόρου».